ମେମ୍ବ୍ରେନୋପ୍ରୋଲିଫରେଟିଭ ଗ୍ଲୋମେରୁଲୋନେଫ୍ରାଇଟିସ   ହେଉଛି ବୃକ୍‌କ ଗ୍ଲୋମେରୁଲାଇର ଏକ ପ୍ରକାର ଆଘାତର ଏକ ନମୁନା । ଏହାର ଲକ୍ଷଣଗୁଡିକରେ ଫେଣ‌ଯୁକ୍ତ ପରିସ୍ରା, ପରିସ୍ରାରେ ରକ୍ତ କିମ୍ବା ଇଡିମା ହୋଇପାରେ ସାଧାରଣତଃ ସମୟ ସହିତ ଏହା ଧୀରେ ଧୀରେ ଖରାପ ଦିଗକୁ ଗତି କରେ । ଏହାର ଜଟିଳତାରେ ଅନେକ ସମୟରେ ଉଚ୍ଚ ରକ୍ତଚାପ, ସ୍ୱଳ୍ପ ଲାଲ ରକ୍ତ କଣିକା ଏବଂ ବୃକ୍‌କ ବିଫଳତା ହୋଇପାରେ । ଏହାର କାରଣ ଅଜ୍ଞାତ ହୋଇପାରେ କିମ୍ବା ସଂକ୍ରମଣ, ଅଟୋଇମ୍ୟୁନ ଡିଜିଜ, କର୍କଟ, ଯକୃତ ରୋଗ କିମ୍ବା କିଛି ଔଷଧଦ୍ୱାରା ଏହା ହୋଇପାରେ। । ଅନ୍ତର୍ନିହିତ କ୍ରିୟାବିଧିରେ ବୃକ୍‌କରେ ପ୍ରତିରକ୍ଷା କମ୍ପ୍ଲେକ୍ସ ଗଠନ ଏବଂ ସଂପୃକ୍ତ ସିଷ୍ଟମକୁ ସକ୍ରିୟ କରିବା ସହିତ ଜଡିତ ବୋଲି ବିଶ୍ୱାସ କରାଯାଏ । ଏହାଦ୍ୱାରା ଛୋଟ ରକ୍ତନଳୀଗୁଡ଼ିକର କାନ୍ଥର ଘନତା ସହିତ ମେସାଞ୍ଜିଆଲ୍ କୋଷ ବୃଦ୍ଧି ହୁଏ  ବୃକ୍‌କ ବାୟୋପ୍ସିଦ୍ୱାରା ରୋଗ ନିର୍ଣ୍ଣୟ କରାଯାଏ । ଏହି ରୋଗର ପରିଚାଳନା ପାଇଁ ସର୍ବୋତ୍ତମ ପଦ୍ଧତି ଅସ୍ପଷ୍ଟ ଅଟେ । ଚିକିତ୍ସାରେ ଷ୍ଟିରଏଡ, ସାଇକ୍ଲୋଫସଫାମାଇଡ କିମ୍ବା ଆସ୍ପିରିନ ବ୍ୟବହାର କରାଯାଇପାରେ । ପ୍ଲାଜ୍ମା ବିନିମୟ ଚେଷ୍ଟା କରାଯାଇଛି। । ବୃକ୍‌କ ପ୍ରତିରୋପଣ କରାଯାଇପାରେ, କିନ୍ତୁ ପରେ ଏହି ରୋଗ ପୁନର୍ବାର ହୋଇପାରେ । ଚିକିତ୍ସା ବିନା ରୋଗର ସମାଧାନ ହେବା ଏକ ଅସାଧାରଣ କଥା । ଫଳାଫଳ ସାଧାରଣତଃ ଖରାପ ଅଟେ । ଏହି ରୋଗ ଅସାଧାରଣ ଅଟେ । ଏହା ସାଧାରଣଃ ଶିଶୁ ଏବଂ ଅଳ୍ପ ଯୁବାବୟସ୍କମାନଙ୍କଠାରେ ଦେଖାଯାଏ । ପୁରୁଷ ଏବଂ ମହିଳାମାନେ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି । ପିଲାମାନଙ୍କ ମଧ୍ୟରୁ ନେଫ୍ରୋଟିକ୍ ସିଣ୍ଡ୍ରୋମର ପ୍ରାଥମିକ ବୃକ୍‌କ କାରଣ ୪% ହୋଇଥାଏ ଏବଂ ବୟସ୍କମାନଙ୍କ ମଧ୍ୟରୁ ୭% ହୋଇଥାଏ । ଏହି ରୋଗ ପ୍ରଥମେ ୧୯୬୫ରେ ଗୋଟୋଫ୍ ଏବଂ ୱେଷ୍ଟ୍ ବର୍ଣ୍ଣନା କରିଥିଲେ ।